Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: szóló 1997. évi LXXVIII. törvény (a továbbiakban: Étv.)
Paragraph Index: 83

13. § Az Étv. 27. §-ának (3) bekezdése helyébe a következõ rendelkezés lép: „(3) A telek kiszolgáló út céljára igénybe vett részéért a kisajátítás szabályai szerint megállapított kártalanítás jár. A kártalanítás összegérõl az (1) bekezdésben meghatározott építésügyi hatóság külön határozatban dönt. A kártalanítás összegét a szabályozás alapján kialakítható építési telek, továbbá a kiszolgáló út megépítésébõl, illetõleg az ezzel összefüggõ közmûvesítésbõl eredõ telekérték-növekedés figyelembevételével kell megállapítani akkor is, ha a kiszolgáló út és a közmûvesítés nem közvetlenül a birtokbavételt és a lejegyzést követõen valósul meg. Amennyiben a kiszolgáló út és a közmûvek megépítése a birtokbavételt és a lejegyzést követõ 1 éven belül nem kezdõdik meg, vagy 5 éven belül nem valósul meg, a kártalanítás összegének megállapításánál figyelembe vett telekérték-növekedést a tulajdonos részére az 5 év elteltével, ezt követõen a mindenkori jegybanki alapkamat összegével növelten, 30 napon belül kell megfizetni. Telekérték-növekedés összegeként legfeljebb a lejegyzéssel igénybe vett telekhányad értéke állapítható meg.”

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes